stanford-oval/wikipedia huggingface dataset:
שועל-מעופף מפוספס-פנים
תיאור ואנטומיה

לשועל המעופף המפוספס גוף קומפקטי, ראש שועלי מוארך, ולוע צר ומחודד. אוזניו קצרות, קירחות ומשולשות, והעיניים גדולות במיוחד ובעלות אישונים אדמדמים. לסוג שני טפרים גדולים על האגודל והאצבע המורה. השועל המעופף המפוספס הוכר כסוג נפרד על בסיס מורפולוגיה שונה של החותכות והטוחנות הגדולות והמסיביות שלו; הטוחנות האחוריות אצל המינים בסוג בולטות בצבען האדמדם-כהה. הטפרים ארוכים, חזקים ומעוקלים.
אורך הראש והגוף של השועל המעופף המפוספס 14–20 ס״מ, אורך הזרוע 9–11 ס״מ ואורך האוזן 1–2 ס״מ. משקלו 149–218 גרם. הסוג נטול זנב וקרום התעופה האחורי שלו מפותח היטב. באופן חריג לשועלים מעופפים, הנקבות של סוג זה גדולות יותר מן הזכרים.
הפרווה של השועל המעופף קצרה וצפופה. הצביעה של הפרווה חריגה אצל עטלפים ומתחלקת בין הצד החזיתי (הפנים, החזה והגחון) הכהה והססגוני לצד האחורי (הראש, הגב והצלעות) הדהוי יותר. בצד החזיתי, הפרווה מתאפיינת בצבעים חזקים ורבגוניים שנעים בין כתום תפוז בוהק לכתום אפרסק, ערמון, חום אדמדם כהה, זהוב, אוכרה או קפה עמוק; בניגוד מובהק לצד החזיתי, הצד האחורי מתאפיין בצבע חיוור בהרבה שנע בין בז'-צהבהב לאפרפר או חום דהוי.
מעבר לחלוקת הצבעים הייחודית, הסוג מפורסם בסימוני הפנים הבולטים שלו: גבות לבנות עבות מעל העיניים, פס לבן על החרטום וסינר לבן רחב סביב השפתיים והסנטר. צבעי פנים כגון אלו נדירים יחסית אצל עטלפי הפירות, ונמצאים מלבד סוג זה רק אצל שועל-מעופף קטן-שן, שועל-מעופף מסיכתי ושועל-מעופף ביסמרק. סימוני הפנים החריגים תפסו את תשומת ליבם של חוקרי הטבע הראשונים שנתקלו בו; כך למשל, הזואולוג הבריטי ג'ון אדוארד גריי שקיבל את הדגימה הראשונה של המין מאלפרד וולאס, ציין שבגלל צבעי הפנים החריגים ברור לו שמדובר במין נפרד על אף שהדגימה הייתה של פרט צעיר עם שיניים לא מפותחות. הכנפיים של הסוג צבועות בתערובת של חום אדמדם ושחרחר, עם קצוות לבנות או ורודות. הטפרים וקצות האוזניים שחרחרים.
תפוצה וביולוגיה

מיני השועל המעופף מצויים בדרום-מזרח אסיה; מין אחד אנדמי לאי סולאווסי ואיי טוגיאן באינדונזיה, ומין שני אנדמי לאי מינדורו בפיליפינים כשבין תפוצת השניים מפריד מרחק של 1,200 קילומטרים ימיים. בית הגידול שלהם מורכב מיער גשם טרופי ראשוני בשפלות, ולעיתים גם יער משני מקוטע, שברי יערות, מטעי קקאו וקפה שטחי מרעה מנוקדים בכיסי יער ורכסים הרריים ברום 1,000 מטר מעל פני הים.
אין כמעט מידע על האקולוגיה של הסוג. השועלים המעופפים המפוספסים פעילים בשעות הלילה ומבלים את שעות היום תלויים על ענפים או בחללי עצים. הם חיים בדרך כלל בגפם או בקבוצות קטנות, ועשויים להיות מונגומיים. התזונה שלהם מורכבת מתאנים, בננות וגויאבות, והטוחנות הגדולות שלהן מאפשרות להן ללעוס את פירות הפנדן ופראיסינטיה הקשים ללעיסה. ההיריון נמשך מספר חודשים ולאחריהם נולד גור אחד או תאומים.
השועלים המעופפים המפוספסים מאוימים מצד אובדן בית גידול מתמשך בדמות בירוא יערות לטובת חקלאות, תעשיית העץ וסלילת כבישים, כמו גם על ידי ציד לבשר. מין אחד מסווג כקרוב לסיכון (NT) ומין אחד בסכנת הכחדה (EN). המינים נמצאים במספר אזורים מוגנים, ונדרשים מחקרים נוספים אודות האקולוגיה והביולוגיה שלהם כדי להעריך טוב יותר את האיומים עליהם ואת הפעולות הנדרשות לשימורם.
מינים

בסוג זה 2 מינים:
שועל-מעופף וולאסי (Styloctenium wallacei) - המין הכהה, המוכר והנפוץ. מצוי באינדונזיה באי סולאווסי ואיי טוגיאן.
שועל-מעופף מינדורו (Styloctenium mindorensis) - המין הבהיר והנדיר. נתגלה בשנת 2006 ומצוי בפיליפינים באי מינדורו ושני איים קטנים הסמוכים אליו אילין ואמבולונג.
שווינציאן

| --- | --- |
סמל שווינציאןסמל שווינציאן

 מדינה:  ליטא ליטא
 מחוז:  מחוז וילנה מחוז וילנה
 מחוז משנה:  שווינציאן
 תאריך ייסוד:  1800
 שטח:  6.13 קמ"ר
 גובה:  165 מטרים
 אוכלוסייה:  ‏
  ‑ בעיר:  4,480 (1 בינואר 2023)
 קואורדינטות:  55°8′N 26°10′E﻿ / ﻿55.133°N 26.167°E﻿ / 55.133; 26.167
 אזור זמן:  UTC +2
 http://svencionys.lt
  מפת מיקום  מפה מפורטת   (למפת ליטא מוגדלת) וילנה קלייפדה שיאוליאי מריאמפולה קובנה פוניבז' אוטנה אליטא טלז טאורגה לטביה בלארוס פולין רוסיה מחוז קלינינגרד שווינציאן(למפת ליטא רגילה) וילנה קלייפדה שיאוליאי מריאמפולה קובנה פוניבז' אוטנה אליטא טלז טאורגה לטביה בלארוס פולין רוסיה מחוז קלינינגרד שווינציאן  he tabBackground:;tabBorder:#aaa;defaultTab:0;
שווינציאן (ביידיש שווענציאן; בליטאית: Švenčionys; בפולנית Święciany; בבלארוסית: Свянцяны/Svjancjany; ברוסית Свентяны/Sventiany; בגרמנית Swenziany) היא עיר, בירת מחוז משנה שווינציאן, השוכנת במרחק 84 ק"מ מצפון לווילנה, ליטא. שליש מתושביה הם בני המיעוט הפולני בליטא.
לפי הסבר אחד, שם העיר לקוח משמו של אגם סמוך, שוונטאס (Šventas), שפירושו "קדוש". לפי הסבר אחר, השם הוא וריאציה על שם פרטי בשפה הליטאית.
תולדות העיר

שוויינציאני היא אחת הערים העתיקות ביותר בדוכסות הגדולה של ליטא. ב-1414 הביא הדוכס הגדול ויטאוטס טטרים לעיר כדי לבנות כנסייה. בין המאות 14 ו-16 התרחבה העיר ובה שכנו מנזר ובית משפט מקומי. משנת 1801 הייתה העיר בשליטת רוסיה. עם פלישתו לרוסיה בשנת 1812, שהה נפולאון בעיר מספר שעות, ממנה הוציא פקודות ובה קיבל משלחת ממלך נאפולי.
העיר הייתה אחת ממרכזי התקוממות הפולנים נגד הרוסים ב-1830-1831 (התקוממות נובמבר). לאחר השלמת מסילת הברזל סנט פטרסבורג-ורשה ב-1862 גדלה העיר באופן משמעותי.
עם תחילת המאה ה-20 היו בעיר כנסייה יוונית-אורתודוקסית וכנסייה קתולית. במלחמת העולם הראשונה נחל הצבא הגרמני הישגים באזור העיר.
בין מלחמות העולם הייתה העיר בשטח פולין. ב-1931 היו בעיר כ-5,800 תושבים.
יהודי שווינציאן

בין מלחמות העולם היו בעיר כ-2,700 יהודים, שהיוו כמחצית מכלל תושבי העיר. בעיר פעלו מפלגות ותנועות נוער ציוניות, הבונד, מפלגה קומוניסטית ואגודת ישראל. כשכבשו הגרמנים את מערב פולין, ברחו משטחים אלו אלפי יהודים לשווינציאן. עם פלישת הגרמנים לברית-המועצות ביוני 1941 נמלטו מזרחה יהודים רבים, אך בעיירה נשארו כ-6,500 יהודים.
ביולי 1941 הוצאו להורג כ-100 גברים יהודים בעיר. בעיר הוקם יודנראט, על היהודים הוטלו עבודות כפייה. ובספטמבר נשלחו רוב יהודי העיר למחנה מעבר. רובם נרצחו באוקטובר.
יהודי שווינציאן > גטו שווינציאן

בעיר הוקם גטו. לגטו זה הועברו בסוף 1941 יהודים מאיגנלינה שנותרו בחיים לאחר שרובם נרצחו. בפברואר 1942 התארגנה בגטו קבוצת מחתרת.  בסתיו 1942 הובאו לגטו יהודים מלינטופי. במרץ 1943 ברחו כ־50 מחברי המחתרת ליערות נרוץ' (Narocz) והצטרפו ליחידת פרטיזנים באזור.
באפריל 1943 חוסל גטו שווינציאן. כמה מאות בעלי מקצוע הועברו לגטו וילנה ויתר היהודים נרצחו בפונאר. בעת השילוח לפונאר התנגדו המגורשים ורובם – כמה מאות - נהרגו תוך מאבק. עשרות הצליחו להימלט.
יהודים בני העיר

הרב יצחק יעקב ריינס - שימש כרב העיר, בה יסד את ישיבתו שבה שולבו גם לימודי חול. לימים מייסד תנועת המזרחי ורבה של לידא.
הרב משה אביגדור עמיאל - בגיל 23 שימש כרב העיר. לימים רב ראשי לתל אביב-יפו.
יצחק ארד, פרטיזן, היסטוריון ויו"ר יד ושם
הרב מרדכי קפלן, מנהיג והוגה ביהדות ארצות הברית, מייסד זרם הרקונסטרוקטיבים ביהדות.
מארק נתנסון, מהפכן רוסי ממוצא יהודי, ממנהיגי הנרודניקים וחבר המפלגה הסוציאל-רבולוציונרית.
שדובה

| --- | --- |
סמל שדובהסמל שדובה
אנדרטה באתר רצח יהודי שדובה ביער ליודישקיאי
אנדרטה באתר רצח יהודי שדובה ביער ליודישקיאי
 מדינה:  ליטא ליטא
 מחוז:  מחוז שאולאי
 מחוז משנה:  רדווילישקיס
 תאריך ייסוד:  1654
 גובה:  87 מטרים
 אוכלוסייה:  ‏
  ‑ בעיירה:  2,365 (1 בינואר 2023)
 קואורדינטות:  55°46′00″N 23°45′00″E﻿ / ﻿55.766666666667°N 23.75°E﻿ / 55.766666666667; 23.75 
 אזור זמן:  UTC +2
  מפת מיקום  מפה מפורטת   (למפת ליטא מוגדלת) וילנה קלייפדה שיאוליאי מריאמפולה קובנה פוניבז' אוטנה אליטא טלז טאורגה לטביה בלארוס פולין רוסיה מחוז קלינינגרד שדובה(למפת ליטא רגילה) וילנה קלייפדה שיאוליאי מריאמפולה קובנה פוניבז' אוטנה אליטא טלז טאורגה לטביה בלארוס פולין רוסיה מחוז קלינינגרד שדובה  he tabBackground:;tabBorder:#aaa;defaultTab:0;
שדובה (בליטאית: ‏Šeduvaקובץ:Seduva.ogg‏Ⓘ‏; בפולנית: Szadów, שדוב; ביידיש: שאַדעווע) היא עיירה במחוז שאולאי שבליטא, בה התקיימה עד השואה קהילה יהודית גדולה.
שדובה נוסדה כיישוב חקלאי לצד הדרך שבין קובנה וריגה, ובראשית המאה ה-16 נבנתה בה כנסייה. בשנת 1654 הוענקו לשדובה זכויות עיר.
יהודי שדובה

התיעוד הראשון לישיבת יהודים בעיירה הוא מהמאה ה-15. בתחילת המאה ה-20 נמנו בעיירה 2,513 יהודים, וערב מלחמת העולם השנייה נמנו בה כ-800 יהודים, ופעלו בה בית ספר עברי ותנועות נוער ציוניות. פעילות זו נאסרה עם סיפוח ליטא לברית המועצות בשנת 1940.
עם כיבוש העיירה בידי הגרמנים במהלך מבצע ברברוסה, ב-26 ביוני 1941, הועבר השלטון בה לידי לאומנים ליטאים, ואלו הטילו על יהודי היישוב גזירות שונות, ובהן חובת ענידת סרט זרוע וחובת ביצוע עבודות כפייה, תוך רצח חלק מהיהודים.
באמצע יולי 1941 רוכזו יהודי העיירה בגטו קטן ומגודר שהוקם בכפר הסמוך פוורטיצ'יאי (Pavarticiai), בו סבלו מתנאי מחיה קשים וממעשי שוד מצד שומריהם הליטאים.
ב-3 באוגוסט 1941 רצחו הליטאים 10 יהודים מהגטו. כעבור כשבועיים רצחו הליטאים 62 יהודים נוספים מהגטו. ב-25 באוגוסט 1941 נלקחו כ-650 היהודים שנותרו בגטו ליער ליודישקיאי (Liaudiskiai) הסמוך, נורו שם ונקברו בקבר אחים.
שיפיונה דל פרו

| --- | --- |
 לידה:  6 בפברואר 1465 בולוניה, מדינת האפיפיור 
 פטירה:  5 בנובמבר 1526 (בגיל 61) בולוניה, מדינת האפיפיור 
 ענף מדעי:  מתמטיקה
 מקום מגורים:  איטליה
 מקום לימודים:  אוניברסיטת בולוניה 
 מוסדות:  אוניברסיטת בולוניה (1496–1526) 
 תרומות עיקריות
 פתרון ראשון של משוואה ממעלה שלישית
 
שיפיונה דל פרו (באיטלקית: Scipione del Ferro;‏ 6 בפברואר 1465 – 5 בנובמבר 1526) היה מתמטיקאי איטלקי שהיה הראשון לגלות שיטה לפתרון משוואה ממעלה שלישית.
חייו

שיפיונה דל פרו נולד בבולוניה שבצפון איטליה לפלוריאנו ופליפה פרו. אביו, פלוריאנו, עבד בתעשיית הנייר שהתפתחה הודות להמצאת הדפוס מספר שנים לפני כן, ולכן סביר להניח שהודות לעבודותיו של אביו נחשף שיפיונה הצעיר לחומר מודפס. כשנישא קרא לביתו "פיליפה" על שם אימו.
סביר להניח שלמד באוניברסיטת בולוניה שבה התמנה לימים, בשנת 1496, למרצה בתחומי האריתמטיקה והגאומטריה. בשנותיו האחרונות עסק גם במסחר.
השפעת עבודתו

לא נותר תיעוד רב לעבודתו של דל פרו, בעיקר עקב התנגדותו הנחרצת לפרסומה. דל פרו העדיף לחלוק את ממצאיו בקרב חוג מכרים קטן שכלל סטודנטים וחברים. ככל הנראה, הסיבה להחלטתו שלא לפרסם את ממצאיו נעוצה במנהגם של המתמטיקאים בני דורו לאתגר פומבית זה את זה. כאשר מתמטיקאי היה מאתגר את רעהו היה על היריבים לפתור איש את הבעיות שהציב בפניו האחר כך שלא אחת היה עולה הפסד בתחרות בהפסד במימון או אף במשרה באוניברסיטה. ייתכן שדל פרו העדיף לשמור את ממצאיו לעצמו כדי שלא יאלץ להיענות לאתגר מסוג זה, על הסיכון הכרוך בו.
על אף מנהגו לשמור על עבודתיו בסוד, שמר דל פרו רישום של עבודותיו במחברת. לאחר מותו בשנת 1525, עברה הבעלות על המחברת לידי יורשו, בעלה של בתו של דל פרו, אניבאל דלה נאווה שהיה מתמטיקאי אף הוא, תלמידו של דל פרו ומחליפו לאחר מותו. בשנת 1543 נפגש אניבאל דלה נאווה עם ג'ירולמו קרדאנו ותלמידו, לודוביקו פרארי (פותר המשוואה ממעלה רביעית) שהגיעו לשם כך לבולוניה וידע אותם על פתרונו של דל פרו למשוואה ממעלה שלישית, אותו פרסם לימים קרדאנו בספרו "האומנות הגדולה".
פתרון המשוואה ממעלה שלישית

המתמטיקאים בזמנו של דל פרו ידעו שניתן "להעלים" את האיבר הריבועי מכל משוואה כללית ממעלה שלישית  x^{3}+rx^{2}+px=q\, על ידי החלפת משתנה  \ x\rightarrow x+a. הסבר לדרך קביעת ערכו של  \ a נמצא בערך משוואה ממעלה שלישית. אם כך, נדרשו המתמטיקאים של אותה התקופה, ששליטתם בעבודה עם מספרים שליליים הייתה מוגבלת, לפתור את המשוואות הבאות, המצומצמות, עבור ערכים חיוביים של הפרמטרים p ו- q:
לא ידוע כיום מהי השיטה המדויקת בה השתמש דל פרו, אך ייתכן שהשתמש בעובדה שהפתרון  x={\sqrt {a+{\sqrt {b}}}}+{\sqrt {a-{\sqrt {b}}}} פותר את המשוואה  x^{2}=(2{\sqrt {a^{2}-b}})+2a כדי לנחש את הפתרון  x={\sqrt[{3}]{a+{\sqrt {b}}}}+{\sqrt[{3}]{a-{\sqrt {b}}}} עבור המשוואה  x^{3}=(3{\sqrt[{3}]{a^{2}-b}})x+2a, ניחוש שהסתבר כנכון.
על סמך בחירה מתאימה של הפרמטרים, הצליח דל פרו להגיע לפתרון  {\sqrt[{3}]{{\frac {q}{2}}+{\sqrt {{\frac {q^{2}}{4}}+{\frac {p^{3}}{27}}}}}}+{\sqrt[{3}]{{\frac {q}{2}}-{\sqrt {{\frac {q^{2}}{4}}+{\frac {p^{3}}{27}}}}}} עבור המשוואות המצומצמות לעיל.
בשנים 1501-1502 כיהן לוקה פאצ'ולי באוניברסיטת בולוניה. הוא כתב בספרו Summa de arithmetica, כי לא ניתן למצוא פתרון למשוואה ממעלה שלישית. לא ידוע אם דברי פאצ׳ולי הם שדרבנו את דל פרו לנסות ולפתור את המשוואה בעצמו.
לא ידוע האם דל פרו פתר את שתי המשוואות המצומצמות לעיל בנפרד, אם כי כתב יד שהתגלה בשנת 1925 על ידי ברטולוטי  מעלה כי ככל הנראה דל פרו פתר אכן את שני המקרים.
תרומות נוספות

דל פרו תרם להבאה לצורה רציונלית של שברים שבמכנהם סכומים של שורשים מעוקבים. כמו כן, חקר בעיות בנייה בסרגל ובמחוגה עבור זווית מחוגה קבועה, אך מעט ידוע על עבודתו בתחום זה.
שיק הכט

בית הכנסת בקמפוס הר הצופים הקרוי על שמו
מאיר יעקב (שיק) הכט (באנגלית: Mayer Jacob "Chic" Hecht;‏ 30 בנובמבר 1928 – 15 במאי 2006) היה סנאטור, שגריר ארצות הברית באיי בהמה ופעיל ציוני למען יהודי ברית המועצות.
חייו ופועלו

הכט נולד למשפחה יהודית בקייפ ג'ררדו, מיזורי. היה בעל תואר ראשון במדעים בקמעונאות מאוניברסיטת וושינגטון בסנט לואיס שאותו קיבל ב-1949.
הכט למד בבית ספר למודיעין צבאי בפורט הולברד ושימש כסוכן מודיעין עם הכוחות המזוינים של ארצות הברית במלחמת קוריאה מ-1951 ועד 1953, היה האגודה האמריקאית הלאומית למודיעין ונכנס אל היכל תהילה של האגודה האמריקאית הלאומית למודיעין בשנת 1988.
אחרי שעזב את שירותו הצבאי עבר אל מדינת נבדה בארצות הברית והחל לעסוק בעסק בנקאי ומלונאות. לאחר מכן נשא לאישה את גייל קהן בשנת 1959.
קריירה פוליטית

בשנת 1966 נבחר לסנאטור של מדינת נבדה והיה הרפובליקני הראשון המייצג את מחוז לאס וגאס למעלה מ-25 שנים. כיהן בתור סנאטור בין השנים 1975-1967 ובתור מנהיג מיעוט בסנאט בין השנים 1970-1969.
בשנת 1982 נבחר לסנאט האמריקאי לאחר ארבע הדחות והמשיך לשרת בתפקיד זה בין השנים 1989-1983, הובס בבחירות 1988 על ידי הסנאטור הדמוקרטי ריצ'רד בריאן. לאחר הפסדו בבחירות התמנה לתפקיד שגריר ארצות הברית באיי בהמה על ידי הנשיא ג'ורג' בוש בשנת 1989 לאחר התנגדות של כמה סנאטורים דמוקרטים בעניין.
שליח למען יהודי ברית המועצות

לפני פסגת רייקיאוויק בשנת 1986 נפגש עם הנשיא רונלד רייגן והפציר בו לשאול את מנהיג הסובייטי דאז מיכאיל גורבצ'וב בדרישה להקל על הגירת יהודי ברית המועצות לישראל, כולל את אלה ברשימה השחורה שהוכנה על ידי השלטון בברית המועצות. הכט דיווח לנשיא רייגן כי המאמץ שלו מוצלח וסיפר לרייגן כי אמר לו אחר כך שהוא נתן רשימת יהודים למנהיג הסובייטי בתחילת הפסגה כאשר נפגשו השניים לבד. לאחר מכן הודיע לתקשורת האמריקאית ש"יהודים ברשימה ישוחררו בשקט ללא הודעות לתקשורת". הכט הודה גם לרבי מלובביץ', הרב מנחם מנדל שניאורסון שגרם לו לבצע את המאמץ להעלאת יהודי ברית המועצות לישראל.
חייו לאחר הפוליטיקה

לאחר שסיים את שירותו כשגריר באיי בהאמה בשנת 1994 חזר הביתה ללאס וגאס כדי להתמקד בפעילות העסקית שלו. הוא אובחן כחולה בסרטן הערמונית בשנת 2005 ונפטר מהמחלה שנה לאחר מכן, ב-15 במאי 2006, בגיל 77. הוא הותיר אחריו אישה ושתי בנות, לורי ולסלי.
הנצחה

במהלך חייו החליטה משפחתו להקים את בית הכנסת הר הצופים בקמפוס קמפוס האוניברסיטה העברית בהר הצופים בשנת 1981 שהיה הראשון בקמפוס הר הצופים, שנים רבות לאחר שהוקם בית הכנסת הראשון של האוניברסיטה בקמפוס גבעת רם.
תמ"א 42

תמ"א 42 היא תוכנית מתאר ארצית לתחבורה יבשתית משולבת, הנמצאת בהליכי תכנון מאז 2008. התוכנית נועדה להחליף את תמ"א 3, תוכנית המתאר הארצית לדרכים משנת 1976, ואת תמ"א 23, תוכנית המתאר הארצית למסילות ברזל משנת 1986. שנת היעד של התוכנית היא 2040. התוכנית מקודמת על ידי משרד התחבורה והבטיחות בדרכים, בשיתוף משרד הפנים ומינהל התכנון.
מטרתה המוצהרת של התוכנית היא לקדם יצירת מערכת תחבורה משולבת בעלת התכונות הבאות: יעילות, קיימות, עידוד פיתוח כלכלי, עידוד שימוש יעיל בקרקע, קידום צמצום פערים חברתיים, איכות הסביבה.
ב-6 באוגוסט 2019 אישרה המועצה הארצית לתכנון ולבנייה את התמ"א. בין השינויים המתוכננים:
קטע כביש בכביש 4 שיעקוף מערבית את הקטע שעובר בשטח הבנוי של פוריידיס.
כביש 40 יעקוף את באר שבע מדרום-מערב במקום קטע של כביש 25, שעובר בין רחובות טוביהו ויגאל אלון בבאר שבע.
יוקם כביש עוקף לכפר תבור במקום כביש 65 שעובר בתוך היישוב.
בנוגע לסוגיית תוואי מנהור המסילות בסביבת חיפה, אם בכלל, תמ"א 42 משאירה את הנושא לדיון והכרעה במסגרת התכנית להכפלת מסילת החוף (תת"ל 65):
הכלל שלנו היה בדיונים שבמקומות שבהם יש דיון במוסד תכנון אחר אנחנו משאירים את האפשרויות של מוסד התכנון האחר להחליט ואנחנו לא מחליטים במקום מוסד תכנון אחר שיש לו הרבה יותר מידע והוא דן בפרטי הפרטים ולכן יש פה את שתי החלופות. לא רצינו להחליט במקומו...
התוואי בסביבת בנימינה וחדרה גם הוא עתיד להיקבע סופית במסגרת התכנית להכפלת מסילת החוף.
הערות שוליים

↑  ליאור גוטמן, כישלון למשרד התחבורה: תוכנית המתאר לשיפור התנועה תעבור למינהל התכנון, באתר כלכליסט, 14 באוקטובר 2018
↑  אריק מירובסקי, ‏המועצה הארצית אישרה את קידום תוכנית המתאר התחבורתית החדשה, באתר גלובס, 6 באוגוסט 2019
1 2  דיון בולנת"ע ב-21 בינואר 2020, עמ' 41.
↑   אורן דורי, 28 דקות מחיפה לתל אביב? הוויכוח הבלתי נגמר שתוקע את הרכבת, באתר TheMarker‏, 20 בדצמבר 2017
ערך זה הוא קצרמרבנושא ישראל. אתם מוזמנים לתרום לוויקיפדיה ו.
שומר המגילות

| --- | --- |
 איוש נוכחי:  טרנס את'רטון 
 ייסוד המשרה:  2 בספטמבר 1286 
 אתר רשמי
 
תומאס קרומוול, שומר המגילות בשנים 1534–1536
שומר המגילות (באנגלית: Master of the Rolls) הוא השופט השלישי בהיררכיית השופטים באנגליה וויילס, אחרי נשיא בית המשפט העליון של הממלכה המאוחדת וזקן השופטים של אנגליה וויילס. מתפקידו של שומר המגילות כיום, הוא היותו מופקד על הרישומים המשפטיים בלשכת בית המשפט העליון של הממלכה המאוחדת, כמו כן, שומר המגילות הוא מנהל המחלקה האזרחית בבית המשפט לערעורים. התיעוד הראשון של שומר מגילות קיים משנת 1286, ככל הנראה כי המשרה התקיימה עוד לפני כן. עד ל-2012 היה דייוויד ניוברגר, נשיא בית המשפט העליון לשעבר, כשומר המגילות.
ראו גם

בית המשפט העליון של הממלכה המאוחדת
שדואן

| --- | --- |

 נתונים גאוגרפיים
 מיקום:  מפרץ סואץ 
 קואורדינטות:  27°30′19″N 33°58′56″E﻿ / ﻿27.505227777778°N 33.982086111111°E﻿ / 27.505227777778; 33.982086111111
 שטח:  42.49 קילומטר רבוע
 אורך:  14.6 קילומטר
 רוחב:  4.4 קילומטר
 נתונים מדיניים
 מדינה:  מצרים 
 אוכלוסייה:  0
  (למפת סיני מוגדלת) אל-עריש אסמאעיליה שארם א-שייח' סואץ ג'בל קתרינה טאבה נואיבה אבו רודס נח'ל א-טור פורט סעיד ישראל ירדן ערב הסעודית  הים התיכון ים סוףהאי שדואן(למפת סיני רגילה) אל-עריש אסמאעיליה שארם א-שייח' סואץ ג'בל קתרינה טאבה נואיבה אבו רודס נח'ל א-טור פורט סעיד ישראל ירדן ערב הסעודית  הים התיכון ים סוףהאי שדואן
 
שדואן (בערבית: شدوان) הוא אי אלמוגים בפתח מפרץ סואץ בצפון ים סוף. בעבר נקרא האי "שאקר". על האי מגדלור.
גאוגרפיה

פסגת האי בגובה של 301 מטר מעל פני הים.
הצוקים הגבוהים המקיפים את האי והמים העמוקים סביבו מושכים אוכלוסיית כרישים.
ב-22 בינואר 1970, במהלך מלחמת ההתשה, השתלטו כוחות צה"ל על האי, בו הוצבו כוחות מצריים כמו גם מכ"ם. מטרות המבצע היו לקיחת שבויים מצריים כ"קלפי מיקוח" והמשך התשת הצבא המצרי.
כיום האי הוא שטח צבאי סגור וממוקש בשליטת מצרים, אם כי באזור האי קיימים מספר אתרי צלילה.
הערות שוליים

↑  מגדלורים במצרים: הים האדום
↑  Abu Nuhas Liveaboard Diving
↑  מבצע רודוס, באתר ארכיון צה"ל
↑  צה״ל משתלט על האי המצרי שדואן במסגרת ״מבצע רודוס״, יומן גבע, 1970
↑  אתרי צלילה בים האדום
↑  Dive into a dazzling underwater dreamworld
ערך זה הוא קצרמרבנושא גאוגרפיה של מצרים ובנושא איים. אתם מוזמנים לתרום לוויקיפדיה ו.
שון פארקס

| --- | --- |

 לידה:  9 בפברואר 1973 (בן 51) לונדון, הממלכה המאוחדת 
 מדינה:  הממלכה המאוחדת הממלכה המאוחדת
 מקום לימודים:  האקדמיה המלכותית לאמנות הדרמה (1994) 
 פרופיל ב-IMDb
 
שון פארקס (באנגלית: Shaun Parkes; נולד ב-9 בפברואר 1973) הוא שחקן אנגלי.
ביוגרפיה

פארקס נולד בעיר לונדון. בגיל 16 נרשם ללימודי דרמה בסלטק קולג'. שנתיים אחר כך התקבל ללימודים באקדמיה המלכותית לאמנות הדרמה (RADA). אחרי ששיחק בתפקידי משנה בתיאטרון ובטלוויזיה, פריצת הדרך שלו הייתה ב-1999 בסרט "אקסטזי" (Human Traffic). בהמשך הופיע בסרטים כגון "Clubbed", "המומיה חוזרת", "דברים שצריך לעשות לפני גיל 30", ובסרט עטור השבחים "רמז לסקנדל". בטלוויזיה שיחק פרקס בסדרות כגון "לוק, סטוק...", "Servants", "קזנובה" ו"דוקטור הו" של ראסל טי דייוויס.
בתיאטרון כיכב פארקס לצדם של דייוויד תרלפול וניל סטוק במחזה זוכה הפרסים "Blue/Orange" מאת ג'ו פנהול שהוצג בווסט אנד. עוד שיחק במחזה "Elmina's Kitchen" מאת קוואם קוויי-ארמה, ובמחזה "טיטוס אנדרוניקוס" גילם את אהרון בתיאטרון שייקספיר גלוב. פארקס כיכב בתפקיד ראשי בסדרת הטלוויזיה הבלשית "מוזס ג'ונס" של ערוץ BBC Two, כשלצידו שיחק מאט סמית.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1994 |  | Soldier Soldier | קלייב נלסון | בפרק "Poles Apart" |
| 1994 | חדר מיון | Casualty | פטריק סניור | בפרק "A Breed Apart" |
| 1995 |  | Crown Prosecutor | אריק ג'קסון | סדרת טלוויזיה |
| 1995 |  | The Bill | דרק לנו | בפרק "Bad Pictures" |
| 1996 | בקצב הלב | Heartbeat | ארול ג'ונס | בפרק "Giving the Game Away" |
| 1997 |  | Turning World | ג'וליאן רוברטס | סדרת טלוויזיה (3 פרקים) |
| 1999 | חדר מיון | Casualty | גרנט פלוק | בפרק "White Lies, White Wedding" |
| 1999 | אקסטזי | Human Traffic | קופ |  |
| 2000 | לוק, סטוק... | Lock, Stock... | בייקון | ספין אוף של הסרט "לוק, סטוק ושני קנים מעשנים" |
| 2001 | המומיה חוזרת | The Mummy Returns | איזי | סרט ההמשך של המומיה |
| 2002 |  | Offending Angels | זקה |  |
| 2003 |  | Servants | פרדריק מטקין | מיני-סדרה |
| 2005 | קזנובה | Casanova | רוקו | מיני-סדרה |
| 2005 | דברים שצריך לעשות לפני גיל 30 | Things to Do Before You're 30 | אדם |  |
| 2006 | דוקטור הו | Doctor Who | זקארי קרוס פליין | בפרק "The Impossible Planet" |
| 2006 | דוקטור הו | Doctor Who | זקארי קרוס פליין | בפרק "The Satan Pit" |
| 2006 | רמז לסקנדל | Notes on a Scandal | ביל רומר |  |
| 2006–2007 | חקירות המפקח לינלי | The Inspector Lynley Mysteries | בלש וינסטון נקאטה | סדרת טלוויזיה (5 פרקים) |
| 2007 | מיס מארי לויד | Miss Marie Lloyd – Queen of The Music Hall |  | סרט טלוויזיה |
| 2008 |  | Kiss of Death | ד"ר קלייב מורל | סרט טלוויזיה |
| 2008 |  | Harley Street | ד"ר אקאו אוביאנג | סדרת טלוויזיה (6 פרקים) |
| 2008 |  | Daylight Robbery | ירדי |  |
| 2009 |  | Clubbed | רוב |  |
| 2009 | מוזס ג'ונס | Moses Jones | מוזס ג'ונס | מיני-סדרה |
| 2009 |  | Small Island | וינסטון | סרט טלוויזיה של BBC One |
| 2010 | מכת מחץ | Strike Back | פליקס מסוקו | סדרת טלוויזיה (2 פרקים) |
| 2010 |  | Identity | סמל בילוש אנתוני ורינג | מיני-סדרה |
| 2011 | הבלתי רגילים | No Ordinary Family | פרנק מתיוס | בפרק "No Ordinary Brother" |
| 2011 |  | Tinga Tinga Tales | טורטויס | סדרת טלוויזיה |
| 2012 | הנהר | The River | איי ג'יי פוליין | סדרת טלוויזיה |
| 2012 | אי המטמון | The Treasure Island | ג'ורג' מרי | סרט טלוויזיה |
| 2013 |  | Death in Paradise | פול וינסנט | בפרק "Death In The Clinic" |
| 2013–2014 | הסודות של דה וינצ'י | Da Vinci's Demons | סולומון אוגבאי | סדרת טלוויזיה; 3 פרקים |
| 2016 | עדות אילמת | Silent Witness | בנט ווקר | בפרק "Life Licence" |
| 2016 |  | The Aliens | טרוס | סדרת טלוויזיה |
| 2016 | שחיתות | Line of Duty | ריינולדס | סדרת טלוויזיה; 3 פרקים |
| 2016 | הוטן והליידי | Hooten & the Lady | קלייב סטיבנסון | מיני-סדרה |
| 2017 |  | Trick or Treat | קלרנס |  |
| 2018 | אבודים בחלל | Lost in Space | קפטן ראדיק | סדרת טלוויזיה |
| 2018 |  | The Fight | מיק |  |
| 2020 | גרזן קטן: מנגרוב | Mangrove | פרנק | סרט טלוויזיה של BBC One; כחלק מסדרת סרטי "גרזן קטן" |
| 2022 | חשוד (אנ') | The Suspect | וינס רואיז | 5 פרקים |
הופעות בתיאטרון

דיגר במחזה "Elmina's Kitchen"‏ (2005)
אהרון המורי במחזה השייקספירי "טיטוס אנדרוניקוס" בתיאטרון הגלוב (2006)
הערות שוליים

↑  "BBC - Press Office - Moses Jones". Bbc.co.uk. נבדק ב-15 בפברואר 2015. {{cite web}}:  (עזרה)
| --- | --- |
בקרת זהויות :  NLI: 987010188562605171  ISNI: 0000 0001 0100 508X  LCCN: nr2002019570  NKC: xx0123124  VIAF: 150343446   WorldCat (עם VIAF): 150343446
ריקבון

ריקבון הוא תהליך בו חומר ביולוגי מפורק על ידי מיקרואורגניזמים כגון חיידקים ופטריות.
ריקבון מופיע, למשל, ברקמות מתות, ברקמות של אורגניזם עם כשל חיסוני ובפירות בשלים.
ריקבון לאחר המוות

התהליכים הרגילים הבאים מיידית בעקבות מוות של אורגניזם כלשהו הם: אוטוליזה, התפוררות התאים והרקמות כתוצאה מפעילותם של אנזימים וכימיקלים של הגוף עצמו (במקרה של בעלי חיים), והתפוררות כתוצאה מפעילות חיידקית על אותו גוף. תהליך הריקבון מושפע ממספר גורמים, כמו: טמפרטורה, הימצאות חרקים, קבורה (בבני אדם), אלימות שמופעלת כלפיה (לעיתים, זו סיבת המוות), לחות, חניטה, או השתמרות טבעית.
ריקבון בצמחים

צמחים אשר נבלו מסיבות כמו אי חשיפה לאור או אי השקיה, מתפרקים גם הם בתהליך של פירוק חיידקי, זאת בנוסף לחשיפה לאוויר, אשר מזרזת את התהליך.
קומפוסט הוא סוג של זבל אשר נוצר מחומר צמחי שהתפרק וחומרי ההזנה בו הפכו לזמינים בעקבות תהליך הרקבון. כדי לגרום לפירוק מהיר ואיכותי נהוג ליצור ערמת קומפוסט המכילה חומרים צמחיים שונים אותם מפרקים חרקים וחיידקים אירוביים. כאשר הקומפוסט מוכן הוא מכיל בערך 60–70 אחוזים של חומר אורגני [דרושה הבהרה].
קירור של פירות וירקות למאכל מאט את הפעילות החיידקית, ומונע ריקבון זריז, אך בסופו של דבר כל הפירות, הירקות והצמחים יירקבו. ריקבון בתוצרת חקלאית מוריד את איכותה, פוגם בצורתה, במרקמה, בטעמה ובריחה.
ייבוש צמחים ושימורם בדרכים שונות מסייע לנצל את ערכם הרפואי של הצמחים וחלקיהם גם שלא בעונתם, ומונע ריקבון. לא כל התכונות הטובות שבמזון צמחי נשארות כשהיו אחרי הייבוש והשימור. הקפאה היא אחת הדרכים המומלצות לשימור צמחי תבלין.
ריקבון בבעלי חיים

תהליך התפרקות גופות בעלי חיים בטבע הוא מהיר יחסית, עקב החשיפה הרבה לחיידקים ולחרקים. התנאים בטבע מזרזים את תהליך הריקבון.
גופת בעל חיים (נקראת: פגר או נבלה) מתחילה בתהליך הריקבון מיד לאחר המוות. בגופה, מתרבים חיידקים וחרקים, וכתוצאה מכך מתפשט ריח עז ואופייני בקרבת הנבלה. בעקבות התרבות חיידקים, נבלות הן כר פורה להתרבות של מחלות שונות.
ריקבון גופה בתרבות

בסרט הקולנוע "זד ושני אפסים" של הבמאי פיטר גרינוויי (משנת 1985) קיים עיסוק רב של גיבור הסרט בריקבון של גופות. הגיבור נוהג לצלם בווידאו תהליכים של ריקבון גופה של בעלי חיים שונים, ולהריצם בהילוך מהיר - ואף מסיים את חייו תוך כדי כך שריקבון גופתו מתועד בווידאו.
ראו גם

ריקבון גופה